Държавен вестник, бр. 57, 2000 г., стр. 33

Б Р О Й  57
Д Ъ Р Ж А В Е Н   В Е С Т Н И К
С Т Р .  33
(2) Утвърждават се само експлоатационни-
те ресурси в категории ЕР 1 и/или ЕР 2.
(3) Експлоатационните ресурси, оценени в
категория ЕР 3, се завеждат в отделна графа в
регистъра на експлоатационните ресурси.
Чл. 44. (1) Държавната оценка и утвържда-
ването на регионални експлоатационни ресур-
си се извършват въз основа на доклад за изпъл-
нено хидрогеоложко проучване, възложено по
държавна поръчка.
(2) Държавната оценка и утвърждаването на
локалните експлоатационни ресурси и проект-
ния дебит на водовземни съоръжения и/или
системи се извършват въз основа на доклад за
изпълнено хидрогеоложко проучване, проект за
добив на подземни води и обосновка на иска-
ния проектен дебит, възложени от кандидата
за ползване или концесия за подземни води.
(3) Държавната оценка и утвърждаването на
експлоатационни ресурси и проектния дебит на
водовземни съоръжения и/или системи за ми-
нерални води—публична общинска собственост,
се извършват въз основа на доклад за изпълне-
но хидрогеоложко проучване, проект за добив
на подземни води и обосновка на искания про-
ектен дебит, възложени от общината или кан-
дидата за концесия.
Чл. 45. (1) Държавната оценка и подготов-
ката на документацията за утвърждаване на
експлоатационните ресурси и проектния дебит
на водовземните съоръжения и/или системи се
извършват от Главна дирекция по водите.
(2) При разглеждане на доклади за минерал-
ни води се оценяват и утвърждават и ресурсите
от хидрогеотермална енергия.
(3) При разглеждане на доклади за подзем-
ни води, съдържащи ценни компоненти, се оце-
няват ресурсите на подземните води и докла-
дът се представя за разглеждане и утвърждава-
не на запасите на посочените компоненти от
компетентния орган по смисъла на Закона за
подземните богатства.
(4) За подготовка на документацията за ут-
върждаване на експлоатационни ресурси и про-
ектни дебити на водовземни съоръжения и/или
системи, по-големи от 10 л/с, може да се възла-
га рецензия на независим експерт.
(5) Главна дирекция по водите води регис-
тър на оценените и утвърдените експлоатаци-
онни ресурси.
Чл. 46. Експлоатационните ресурси на под-
земните води и на ресурсите от хидрогеотер-
мална енергия се утвърждават със заповед на
министъра на околната среда и водите.
Чл. 47. (1) За утвърждаване на експлоатаци-
онните ресурси и проектния дебит на водовзем-
ното съоръжение и/или система директорът на
басейновата дирекция изпраща в Главна дирек-
ция по водите по един екземпляр от документи-
те по чл. 50, ал. 4, т. 1 и 2 и копие от заявлени-
ето по чл. 50, ал. 1 в 7-дневен срок от изтичане
на срока по чл. 62, ал. 2 от Закона за водите, ако
не са налице основания за отказ за издаване на
разрешително.
(2) В едномесечен срок от получаване на
документите по ал. 1 Главна дирекция по води-
те предприема необходимите действия за ут-
върждаване на експлоатационните ресурси и
проектния дебит на водовземното съоръжение
и/или система.
(3) В случаите, в които е необходимо възла-
гането на рецензия, срокът по ал. 2 се удължава
с един месец.
(4) В 7-дневен срок от изтичане на срока по
ал. 2 и 3 Главна дирекция по водите изпраща в
съответната басейнова дирекция заповедта на
министъра на околната среда и водите за ут-
върждаване на експлоатационните ресурси и
проектния дебит на водовземното съоръжение
и/или система.
(5) Заповедта по ал. 4 е основание за издава-
не на разрешително за водоползване.
Чл. 48. (1) За утвърждаване на експлоатаци-
онните ресурси и проектния дебит на водовзем-
ни съоръжения и/или системи за минерални
води—публична общинска собственост, кметът
на общината, на чиято територия се намира
водоизточникът, внася в Министерството на
околната среда и водите доклад за оценка на
експлоатационните ресурси и проект за добив
на подземни води преди откриване на процеду-
рата за предоставяне на концесия по реда на
Закона за общинската собственост.
(2) Утвърждаването на експлоатационните
ресурси и проектния дебит на минералните води
по ал. 1 се извършва в срока по чл. 47, ал. 2 и 3.
(3) В 7-дневен срок от изтичането на срока
по ал. 2 заповедта на министъра на околната
среда и водите за утвърждаване на експлоата-
ционните ресурси и проектния дебит на мине-
ралните води се изпраща на кмета на общината
и е основание за откриване на процедура за
предоставяне на концесия.
Чл. 49. Преоценката на утвърдени експлоа-
тационни ресурси и на ресурси, отнесени в кате-
гория ЕР3, се извършва по реда на този раздел.
Раздел III
Разрешителни за водоползване от подземни
води
Чл. 50. (1) За издаване на разрешително за
водоползване от подземни води кандидатите
подават заявление до директора на съответна-
та басейнова дирекция, освен в случаите по
чл. 52, ал. 1, т. 2, буква “ж” от Закона за водите.
(2) За издаване на разрешително за водополз-
ване в случаите, когато минерални води—изк-
лючителна държавна собственост, не са предос-
тавени на концесия и водоползването не е с цел
бутилиране на минерална вода и/или производ-
ство на безалкохолни напитки, добив на хидро-
геотермална енергия или извличане на ценни
компоненти, кандидатите подават заявление до
министъра на околната среда и водите.
(3) Заявлението по ал. 1 и 2 съдържа:
1. име, местожителство, гражданство на
физическото лице или фирма и седалище на
юридическото лице;